CELEX: 32013R0180
Language: ro
Date: 2013-03-01 00:00:00
Title: Regulamentul de punere în aplicare (UE) nr. 180/2013 al Comisiei din 1 martie 2013 de modificare pentru a 188-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

2.3.2013   
            
            
               RO
            
            
               Jurnalul Oficial al Uniunii Europene
            
            
               L 59/1
            
         REGULAMENTUL DE PUNERE ÎN APLICARE (UE) NR. 180/2013 AL COMISIEI
   din 1 martie 2013
   de modificare pentru a 188-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice, în temeiul regulamentului respectiv.
            
         
               (2)
            
            
               La 21 februarie 2013, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să adauge două persoane fizice pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice. În plus, la 22 februarie 2013, Comitetul pentru sancțiuni al CSONU a hotărât să mai adauge o persoană fizică pe listă.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui actualizată în consecință.
            
         
               (4)
            
            
               Pentru a asigura eficacitatea măsurilor stabilite în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2013.
      
         
            Pentru Comisie, pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      La rubrica „Persoane fizice” se adaugă următoarele mențiuni:
      
                  (a)
               
               
                  
                     „Abderrahmane Ould El Amar [alias (a) Ahmed el Tilemsi, (b) Abderrahmane Ould el Amar Ould Sidahmed Loukbeiti, (c) Ahmad Ould Amar]. Data nașterii: 1977-1982. Locul nașterii: Tabankort, Mali. Cetățenie: maliană. Adresa: (a) Gao, Mali, (b) Tabankort, Mali, (c) In Khalil, Mali, (d) Al Moustarat, Mali. Alte informații: Nnumele tatălui este Leewemere. Data desemnării menționată la articolul 2a alineatul (4) litera (b): 22.2.2013.”
                  
               
            
                  (b)
               
               
                  
                     „Hamada Ould Mohamed El Khairy [alias (a) Hamad el Khairy, (b) Hamada Ould Mohamed Lemine Ould Mohamed el Khairy, (c) Ould Kheirou, (d) Abou QumQum]. Data nașterii: 1970. Locul nașterii: Nouakchott, Mauritania. Cetățenie: (a) mauritană, (b) maliană. Pașaport nr.: A1447120 (pașaport malian, expirat la 19.10.2011). Adresa: Gao, Mali. Alte informații: Numele mamei este Tijal Bint Mohamed Dadda. Data desemnării menționată la articolul 2a alineatul (4) litera (b): 22.2.2013.”
                  
               
            
                  (c)
               
               
                  
                     „Iyad ag Ghali. Data nașterii: 1954. Locul nașterii: Abeibara, regiunea Kidal, Mali. Cetățenie: maliană. Data desemnării menționată la articolul 2a alineatul (4) litera (b): 25.2.2013.”